A játék végén kik lesznek a győztesek?
MINDENKI! A végig jól teljesítő diákok pedig év végén könyvjutalomban részesülnek.
hu
Az elsősök hogyan csatlakozhatnak a játékba, hiszen az év elején még nem tudnak olvasni?
Az elsősöknél az első két fordulónál főleg az olvasás- és írástanulás előkészítésén van a hangsúly, és a feladatlap elolvasásához, kitöltéséhez szülői, pedagógusi segítséget kérünk. Csak kevés szöveget, és csupán 10 feladatot kapnak, a feladatok összeállításánál pedig szem előtt tartjuk a diszlexia-prevenciót is. Tehát regisztráljanak bátran ők is, a játékban való részvételnek nem előfeltétele, hogy tudjanak olvasni, nem is kell írniuk, a feladatokat simán, nevetve meg tudják majd oldani!
hu
Hogyan lehet fejleszteni a szövegértést?
Ahhoz, hogy egy gyerek szövegértése jó legyen, elengedhetetlen, hogy minél többet olvasson. Ezért fontos, hogy olyan könyveket adjunk a kezükbe, melyeket könnyen megszeretnek, melyek témája az ő mindennapi életükről szól, adott esetben humorosak, ám sosem nélkülözik az irodalmi igényességet.
hu
Hogyan lehet jelentkezni?
A jelentkezni az alábbi linken lehet: <link>
(Figyelem, a regisztráció csak Desktop nézetben működik!)
hu
Hogyan működik a játék?
A játék egy tanéven keresztül zajlik. A játékban részt vevő gyerekek évi négy alkalommal egy igényesen összeállított, szépen illusztrált feladatlapot kapnak.
hu
Hogyan tudom befizetni a játék részvételi díját?
Sikeres jelentkezés után kapunk egy visszaigazoló e-mailt, amely tartalmazza a játékosok nevét, csoportját, és a csoport szervezőjének nevét és elérhetőségeit. Ez a levél tartalmazza a választható fizetési módokat is.

- Készpénzzel: fizetési lehetőség a Csimota Kiadónál nyitvatartási időben:
1094 Budapest Tűzoltó utca 1/B.
Nyitvatartás:
Kedd: 9:00-18:00, szerda és csütörtök: 09:00-15:00 (Szabó Sándor, telefonszám: +36.203 166 671)

- Átutalással: a Kaméleon Könyvközösség K&H Banknál vezetett számlájára: 10401000-50526677-55811017. Kérjük, hogy a közleményben azt a kódot adja meg, ami a visszaigazoló levélben található, hogy a befizetést azonosítani tudjuk: pl: F00233 + Nagy Milán KÉRJÜK, HOGY A KÓDOT ÉS A JÁTÉKOS NEVÉT PONTOSAN MÁSOLJA BE A KÖZLEMÉNY ROVATBA.

- Csoportos fizetés: amennyiben egy csoport részvételi díját egyben utalja át, kérjük, hogy a fizetési kódokat mindenképp sorolja fel a közlemény rovatban. (Ha túl sok lenne a kód, akkor amennyiben lehetséges, -tól,-ig tüntesse fel, ha erre sincs mód, akkor csak a csoport nevét, és külön e-mailben kérnénk a kódokat részletezve.Így biztosan megfelelően tudjuk adminisztrálni a befolyó összeget.)

 - Bankkártyával: a levélben megadott linkre kattintva tud fizetni.

Amennyiben a fizetésről számlát szeretne, a megadott linkre kattintva mindenképpen töltse ki a számlázási adatokat.
hu
Hányan vettek részt a játékban az előző tanévben?
A 2018/19-es tanévben 1500 játékosunk volt az ország különböző részeiről. Idén is több külföldön élő magyar közösséget sikerült elérnünk. Nagyon örültek, hogy egy ilyen igényes program keretében tudják a magyar nyelvi kapcsolatot erősíteni, ami nem mindig könnyű külföldön.
hu
Ki lehet koordinátor, mi a feladata?
Gyakorlatilag bárki: pedagógus, könyvtáros vagy szülő. Feladata, hogy a feladatlapokat szétossza a gyerekek között, majd a kitöltött lapokat postázza nekünk.
hu
Ki állítja össze a feladatokat?
A feladatlapokat Koósné Sinkó Judit mestertanár állítja össze, aki az ELTE Tanító- és Óvóképző Kar Magyar Nyelvi és Irodalmi Tanszékének oktatója. Publikációi a Magyar Tudományos Művek Tára (MTMT) nyilvános felületén: Koósné Sinkó Judit (Magyar nyelv és irodalom)
hu
Kik a szakmai támogatói a játéknak?
Könyvtárostanárok Egyesülete
Magyar Olvasástársaság
Ovi-Suli
OFOE
Tanító Módszertani Folyóirat Alapítványi és Magániskolák Egyesülete
hu
Korosztályonként miben különböznek egymástól a feladatlapok?
Minden évfolyam más-más műből kap szemelvényt, érdeklődési körükhöz és olvasásértési szintjükhöz igazítva.

A feladatok izgalmasak, kreatívak, változatosak és különböző nehézségűek.

2-4. osztályosok esetében, az első három körben a feladatlap első része egy szemelvényt tartalmaz egy kortárs gyerekirodalmi műből, majd ahhoz kapcsolódóan tíz kérdést, illetve a második részben egy klasszikus vagy népmese címét. Ez utóbbi mesét a gyerekeknek maguknak kell megkeresniük a könyvtárban vagy az otthoni könyvespolcon, elolvasniuk, majd egyénileg megoldaniuk az ehhez kapcsolódó öt feladványt. Az utolsó, negyedik körben, tekintettel a közelgő év végére, a feladatlap csak a kortárs szemelvényt és az ahhoz kapcsolódó feladatokat tartalmazza.
hu
Külföldről is lehet játszani?
Természetesen, a postázással és a további részletekkel kapcsolatban keress minket, írj a kameleon.olvasoklub@gmail.com címre.
hu
Külön meg kell vásárolni az adott könyveket is?
A játékban való eredményes részvételhez nem szükséges a könyvet megvásárolni, elég a szövegrészletet és a megkeresett mesét figyelmesen elolvasni.
hu
Meg lehet nézni a mintafeladatlapokat?
Természetesen, a honlapunkról a korábbi feladatlapokat le lehet tölteni.

2018/19-es tanév
1. osztály – Alfabéta és a negyvennégy rabló
2. osztály – Lámpaoltó Pöttyös néni
3. osztály – József - Bibliai történetek
4. osztály – Magyar mesék lázadó lányoknak

2017/18-as tanév
1. osztály – Az én nagypapám
2. osztály – Jövőmenők
3. osztály – Bolygóvadászok
4. osztály – Az informatikus kutyája
4. osztály – Nyári nyomozás

2016/17-es tanév
1. osztály – Add a mancsod!
2. osztály – Cukrozott omlett
3. osztály – Bence és a türkiz Nabu
4. osztály – Dettikéről és más istenekről

2015/16-os tanév
1. osztály – Alma utca 22.
2. osztály – Végtelen sál
3. osztály – Sündör és Niru Sündör nyomában
4. osztály – Nick és Tesla veszélyes laboratóriuma

2014/15-ös tanév
1. osztály – A londoni mackók
2. osztály – Ördögbőr grófja – rettentő kalózmesék
3. osztály – Misu és a piros kenu
4. osztály – Ábrándok könyvtára

2013/14-es tanév
1. osztály – Palkó
1. osztály – Menjünk világgá!
2. osztály – Szárnyak és paták
3. osztály – Kicsibácsi és Kicsinéni (meg az Imikém)
4. osztály – Idődetektívek. Összeesküvés a Holtak Városában

2012/13-as tanév
1. osztály – Leon és a környezetvédelem
1. osztály – Irány Panama
2. osztály – A világ összes kincse
3. osztály – A kék bolygó története
4. osztály – Trapiti

2011/12-es tanév
1. osztály – Friss tinta!
2. osztály – Lenka
3. osztály – Csoda és Kósza körül a Föld
4. osztály – Helka
4. osztály – A kétbalkezes varázsló
hu
Melyek a tervezett időpontjai a játéknak?
A játékot igyekeztünk az iskolai szünetekhez és ünnepekhez igazítani, a részletes időpontokat az alábbi linken lehet elérni: Olvasóklub időpontok
hu
Mennyi a játék éves díja?
3990 Ft/fő (4×997,5 Ft) amely tartalmazza minden költséget: az előre megcímzett, felbélyegzett borítékokat, mappát a feladatlapokhoz, fordulónként egy-egy apró ajándékot, jutalomkönyvet (az összes feladatlap teljes kitöltése esetén).
hu
Mi a Kaméleon Olvasóklub?
A Kaméleon Olvasóklub egy négyfordulós levelezőjáték alsó tagozatosok számára. A játék célja megismertetni és megszerettetni a kortárs gyerekirodalmat a kisiskolásokkal, fejleszteni a szövegértésüket, bővíteni az ismereteiket.
hu
Mi a jelentkezési határidő?
Jelentkezés a 2019/20-as tanévre: 2019. október 4.

Az első feladatlap a 2019. október 21-i héten érkezik a gyerekekhez.

A jelentkezni egész évben lehet, az utólag jelentkezők mindig a következő forduló postázásakor kapják meg az aktuális és korábbi feladatlapjaikat.
hu
Mi történik az egyes fordulók után?
A kitöltött feladatlapokat a csapat koordinátorának kell összegyűjtenie és postáznia nekünk, az általunk már megcímzett és felbélyegzett válaszborítékban. (Az egyéni játékosok szüleik segítségével postázhatják vissza a feladatlapokat.)

A lapokat kijavítjuk, értékeljük és egy apró ajándék kíséretében visszaküldjük a gyerekeknek.
hu
Milyen további kedvezményekkel jár az Olvasóklub részvétel?
Minden játékos 25% kedvezménnyel vásárolhatja meg a Könyvközösség kínálatában található könyveket (2020. június 30-ig), ehhez a megrendeléskor meg kell adni az alábbi kódot: KOK + játékos neve).

Minden szervező 25%-os kedvezménnyel vásárolhat a Könyvközösség kínálatából (2020. június 30-ig), ehhez a megrendeléskor meg kell adni az alábbi kódot: KOK + szervező neve.

Azok, akik 10 fő felett vállalják a szervezést és maguk javítanak, 10% jutalékot kapnak minden játékos után, amit levásárolhatnak, továbbá 25%-os kedvezményt a Könyvközösség kínálatából (2020. június 30-ig), ehhez a megrendeléskor meg kell adni az alábbi kódot: KOK + szervező neve.
hu
Minden évben ugyanazok a feladatok vannak?
Évente új szemelvényeket választunk ki, mindig igyekszünk a legfrissebb kiadványokból válogatni. Az alábbi linken tekinthető meg az aktuális könyvlista.

Aktuális könyvlista
hu
Miért fontos a szövegértés?
Az olvasás össztantárgyi feladat. Akinek jó a szövegértése, az jobban teljesít minden tantárgyból, könnyebben sajátít el idegen nyelveket és magabiztosabban tájékozódik a világban.
hu
Szülőként egy újabb gyereket szeretnék regisztrálni, hogyan tudom megtenni?
Erre az e-mail címre (sanya@csimota.hu) kérnénk egy levelet a játékos nevével, osztályával, születési évével, az iskolájának a nevével és a szülő e-mail címével, illetve, hogy melyik csoporthoz szeretnénk csatlakoztatni.
hu
További kérdések merültek fel bennem, hogyan tudok kapcsolatba lépni a szervezőkkel?
Az alábbi címen lehet minket elérni: kameleon.olvasoklub@gmail.com
hu
Ötödik osztályos lett a gyerekem és idén szeretne játszani, van erre még lehetőség?
Természetesen van, még egyszer játszhat velünk, a negyedik osztályos feladatlapot fogja megkapni.
hu